Karli Allik

Karli Allik (sündinud 25. septembril 1996 Kuressaares) on eesti võrkpallur. Ta on Eesti võrkpallikoondislane ning hooajal 2024/25 mängib Itaalia esiliiga klubis Cuneo Volley. Aastatel 2011–2014 kuulus Karli Eesti noormeestekoondisse (sündinud 1995 ja hiljem), kelle treenerid olid Toomas Jasmin ja Marko Mett. Koondisega osaleti omavanuste EM-valikturniiridel, kuid finaalturniirile pääsu ei tagatud. Allik liitus Eesti võrkpallikoondisega 2016.aastal, kui alustati valmistumist Euroopa Liiga turniiriks. Debüütmäng oli tal 4. juunil 2016 Luksemburgi võrkpallikoondise vastu Euroopa Liigas, mis võideti kindlalt 3:0. Ta on kuulunud koondisse Euroopa meistrivõistluste finaalturniiril kahel korral (2021 ja 2023). 2021. aasta turniiril sai ta esimeses mängus raskelt vigastada, millele järgnes pea aasta pikkune mängupaus. Euroopa liigas on ta mänginud koondises aastatel 2016, 2018, 2021, 2023 ja 2024. Samuti on ta mänginud koondises 2017. aastal Maailmaliiga kolmandas tugevusgrupis ning 2018. aasta Challenger Cupil. Alliku esimene meistriliiga hooaeg oli 2015/16 Eesti pealinna klubis Selver Tallinn. Hooaeg kulmineerus klubi kroonimisega Eesti meistriks. Ta jätkas klubis ka järgneval hooajal, kui klubi osales CEV Meistrite Liigas ja CEV Cupil, kus eelringidest kaugemale ei jõutud. Allik valiti 2017. aasta jaanuari Balti liiga parimaks mängijaks. Eesti karikavõistlustel saavutati teine koht ja teist aastat järjest krooniti klubi Eesti meistriks. Hooajaks 2017/18 sõlmis ta esimese välislepingu Saksamaa kõrgliiga klubiga Powervolleys Düren. Hooaja alguses täitis ta varumehe rolli, hooaja keskel murdis põhikoosseisu, kuid hooaja lõpuks taandati taas pingile. Klubi osales kohalikel meistri- ja karikavõistlustel ning CEV karikasarjas, kuid medalid jäid saamata. 2018/19 hooaja esimeseks pooleks sõlmis Allik Rumeenia tippklubiga Bukaresti Steaua pooleaastase lepingu. Klubi osales kohalikel meistri- ja karikavõistlustel ning CEV Challenge'i karikasarjas. Allik ei soovinud klubiga lepingut pikendada ja lahkus klubist 2018. aasta lõpus. Hooaja 2018/19 teiseks pooleks ei leidnud ta välismaalt sobivat pakkumist ning liitus 2019. aasta jaanuaris Eestis Saaremaa võrkpalliklubiga, kus ta Rumeenias saadud seljavigastuse tõttu tegutses peamiselt libero positsioonil. Klubi sai Balti liigas teise ning Eesti meistrivõistlustel kolmanda koha. Hooajaks 2019/20 naasis Allik Selver Tallinna nurgaründajaks. Hooaeg peatati kevadel koroonapandeemia tõttu ning meistrid jäeti välja selgitamata. Hooajaks 2020/21 naasis ta Saksamaa võrkpalli kõrgliigasse, liitudes klubiga Netzhoppers KW-Bestensee. Esimest korda klubi ajaloos jõuti Saksamaa karikavõistlustel finaali, kus teeniti teine koht. Saksamaa meistrivõistlustel veerandfinaalist edasi ei jõutud ning teeniti kuues koht. Järgmiseks hooajaks vahetas Allik Saksamaa siseselt klubi ning liitus United Volleys Frankfurtiga. Allik sai vigastada 2021 koondisega EM-il, käis põlveoperatsioonil ning pika vigastuspausi ajal tegi taastusravi klubi juures. Hooajal 2022/23 mängis ta Soome kõrgliigaklubis Sastamala VaLePa. Klubi osales CEV Meistrite Liigas, kuid põhiturniirile ei jõutud. Eurohooaega jätkati CEV Cupil, kus jäädi pidama 1/16 finaalis. Võideti Soome karikas ja tuldi Soome meistriks. Allik oli meeskonna üks põhimängijatest. Hooaja 2023/24 eel liitus ta Iisraeli meistriliiga klubiga Hapoel Mate Asher, kuid seal puhkenud sõja tõttu lahkus ta juba hooaja esimeste mängude eel riigist. Novembri alguses liitus ta Itaalia esiliiga klubiga Lupi Santa Croce, kes oli sel hetkel liigas viimasel kohal. Alliku liitumise järel meeskonna tulemused paranesid ning Itaalia esiliigas saadi lõpuks kaheksas koht. Allik oli meeskonnas põhimängija ning üks põhilisi punktitoojaid. 2013. aastal oli Karli paariliseks rannavõrkpallis Raul Kartsep. Koos osaleti 2013. aastal U20 vanuseklassi rannavõrkpalli Euroopa meistrivõistlustel Leedus, mis lõpetati 25. kohaga ning CEV juuniorite kontinentaalkarikasarja etapil. 2015. aastal mängis ta ühe rahvusvahelise turniiri Rivo Vesikuga, kellega poodiumile jõuda ei õnnestunud. Samal aastal osales Allik koos paarilise Ragnar Kaldega U20 vanuseklassi rannavõrkpalli Euroopa meistrivõistlustel Küprosel, kus jäädi jagama 17. kohta. Järgnenud aastatel on Karli erinevate paarilistega mänginud üksikuid Eesti rannavõrkpalli karikasarja etappe. Silmapaistvam oli 2020. aasta suvel Pärnus toimunud Grand Prix etapp, kus saavutati paarilise Mart Tiisaarega teine koht ning Karli valiti turniiri kõige väärtuslikumaks mängijaks (MVP). Balti liiga 2018/19 Saaremaa võrkpalliklubiga Riikide meistrivõistlused 2015/16 Eesti meistrivõistlused Selver Tallinnaga 2016/17 Eesti meistrivõistlused Selver Tallinnaga 2018/19 Eesti meistrivõistlused Saaremaa võrkpalliklubiga 2022/23 Soome meistrivõistlused Sastamala VaLePaga Riikide karikavõistlused 2016/17 Eesti karikavõistlused Selver Tallinnaga 2020/21 Saksamaa karikavõistlused Königs Wusterhauseni Netzhoppersiga 2021/22 Saksamaa superkarikas United Volleys Frankfurtiga 2022/23 Soome karikavõistlused Sastamala VaLePaga 2016 Euroopa liiga 2018 Euroopa Kuldliiga 2018 Challenger Cup 2021 Euroopa Kuldliiga 2019 Eesti meistrivõistlused Dimitri Korotkoviga Eesti parim rannavõrkpalli noortepaar noormeestest: 2013 (koos Raul Kartsepaga). Eesti võrkpallikoondislane liitus Rumeenia tippklubiga ERR, 07.09.2018. Alver Kivi: Karli Allik jätkab karjääri Itaalias Cuneo Volleys Saaremaa Spordisõber, 09.07.2024. Poisid 95 Eesti Võrkpalli Liidu arhiiv. Võrkpallikoondis peab viimased kontrollmängud enne Euroopa liiga turniiri ERR arhiiv, 23.05.2016. Mariel Gregor: 19-aastane debütant Karli Allik: algul käsi värises Postimees arhiiv, 04.06.2016. Karli Alliku jaoks on kodune EM-finaalturniir lõppenud ERR, 02.09.2021. Võidukas võrkpallikoondis saabub teisipäeval kodumaale ERR arhiiv, 19.06.2017. Võrkpallikoondis alustab Challenger Cupi Portugali vastu ERR, 19.06.2018. Mariel Gregor Mariel Gregor: Vassiljev on Selveris oma ideid juurutamas Postimees arhiiv, 22.02.2016. Alver Kivi: Hindrek Pulk ja Karli Allik jätkavad senistes klubides Saarte Hääl arhiiv, 07.06.2016. Siim Kaasik: Võrkpalli Balti liiga kuu parimaks valiti Tallinna Selveri nurgaründaja Postimees arhiiv, 03.02.2017. Nurgaründaja Karli Allik siirdub mängima Saksamaale ERR arhiiv, 06.06.2017. Karl Rinaldo: Austria esiklubi ei lubanud Allikuta Dürenit Saksamaal poolfinaali Postimees arhiiv, 12.04.2018. SWD powervolleys Düren Volleybox. CSA Steaua București Volleybox. Karl Rinaldo: Karli Allik lahkus Rumeeniast ja liitub Saaremaa treeningutega[alaline kõdulink] Võrkpall24, 28.12.2018. Saaremaa VK-ga liitus Eesti koondise nurgaründaja ERR, 19.91.2019. Karl Rinaldo: Tallinna Selver toob kahekordse Eesti meistri meeskonda tagasi[alaline kõdulink] Võrkpall24, 10.08.2019. Tallinna Selver toob kahekordse Eesti meistri meeskonda tagasi ERR, 10.08.2019. Koondisest unistav Karli Allik naaseb Saksamaa kõrgliigasse ERR Sport, 25.06.2020. Nädal piiri taga: Allikule Saksamaalt finaalikoht, Juhkamile MVP tiitel, Kreek säras blokis Eesti Võrkpalli Liit, 14.12.2020. Karli Allik teenis Saksamaa karikavõistlustel hõbeda Saarte Hääl, 02.03.2021. Nädal piiri taga: Enard ja Berliin lõpetasid Alliku ilusa hooaja ERR, 22.03.2021. Eesti koondislane vahetab Saksamaa-siseselt klubi ERR, 13.06.2021. Karl Rinaldo: Saksamaal põlveoperatsioonile minev Allik: ju siis oli seda kõike vaja Võrkpall24, 25.09.2021. Viimeinen palanen VaLePan joukkueeseen - Karli Allik! VaLePa facebook, 08.08.2022. Võrkpallurid välismaal: Karli Allik krooniti Soome karikavõitjaks ERR, 07.02.2023. Tarmo Tiisler: Soomes kaks tiitlit võitnud Allik: ma ei anna mingil juhul alla ERR, 24.04.2023. Alver Kivi: Karli Allik hakkab mängima Iisraeli klubis Saaremaa Spordisõber, 05.08.2023. Siim Kaasik: Iisraelis alanud sõda pani Eesti koondislase raske valiku ette Postimees, 10.10.2023. Karl Juhkami: Iisraelis puhkenud sõja eest pagenud Eesti koondislane leidis uue mängupaiga Postimees, 04.11.2023. Lega Pallavolo Serie A2 Maschile Stagione 2023/2024 - Regular Season Legavolley koduleht (vaadatud 15.07.2024). Karli Allik Volleyball World. Vesik mängib enda korraldataval rahvusvahelisel turniiril asenduspaarilisega ERR arhiiv, 18.07.2015. Eesti rannavõrkpallipaar lõpetas U-20 EM-i üheksanda kohaga ERR arhiiv, 04.09.2015. Rannavolle GP-etapi naiste võit jäi Eestisse, meeste esikoht läks taas Lätti ERR, 13.07.2020. Aasta parimad võrkpallurid on Kreek ja Ennok, aasta treener Tali ERR arhiiv, 13.11.2013. Karli Allik Mängija profiil CEV kodulehel Karli Allik Nisse Huttunen International Sports Agency Karli Allik Volleybox Karli Allik Eesti Võrkpalli Liit